**Magyar irodalom**

**5. évfolyam**

**6. hét, 2020. április 20-24.**

**Múltunk a mítoszokban I-II.**

A görög mítoszok (egész heti feladat)

1. Az első film, amit szeretnénk, ha megnéznél, 8 perces, összefoglalja, amit a mítoszokról tudni illik. Javarészt már tanultad történelemből.

A címe: Mese, monda, mítosz.

<https://www.youtube.com/watch?v=g1KVsYeeoG4>

(! hibajavítás : 4 perc 13-nál a videóban sellőt ábrázolnak, nem szirént!)

Ha nem tudod megnézni a kisfilmet, olvasd el a tankönyvben a 112.oldalt.

2. Eztán írd le a füzetetekbe a következőket, de figyelem: ÜGYELJ A KÜLALAKRA!! Keresztben is megfordíthatod a füzetedet, ha úgy neked jobban tetszik, a lényeg, hogy ne kapkodj és szép legyen. Magától értetődő, hogy vonalzót használj a táblázat elkészítésekor!

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **A mítosz** istenekről, emberfeletti képességgel rendelkező hősökről szóló történet.  **A mitológia** a mítoszok összessége.  **A legismertebbek**: a finn Kalevala, a sumer Gilgames eposz, a görög és a római mitológia  A görög **müthosz** ’ beszéd ’, ’ elbeszélés’ szóból ered a neve. .  Általában élőbeszéd formájában énekmondók, lantosok által terjesztett történetek, melyek az ősök tudását őrizték és szájhagyomány útján terjedtek.  **Miről szólnak** a mítoszok?   * a világ keletkezéséről * egy nép eredetéről * természeti jelenségek eredetéről * területszerző harcokról * vándorlásokról * természeti katasztrófákról   **Érdekes lények:**   * griff * kentaur (felsőtestük férfi, alsótestük ló) * pán (a juhászok és a nyáj istene, kecskeszarva van, sípjának hangjával megbűvöli az állatokat) * Minotaurusz : athéni ifjakkal táplálkozó félig bika, félig ember szörnyeteg * pegazus: szárnyas ló * szirén: felsőteste nő, alsó teste madár. Elbűvölő énekükkel halálba csalogatják a tengerészeket.  |  |  |  | | --- | --- | --- | | **az isten neve** | **minek az istene?** | **jelképe, azaz olyan tárgy, ami jellemző rá (attribútuma), és a szent állata** | | Zeusz | a főisten, az időjárás, a mennydörgés, a villámok istene | villám, sas | | Héra | Zeusz felesége, a házasság, a hűség, a család, a szülés istene | gránátalma, liliom, páva | | Apollón | az igazság, a jóslás istene, a múzsák vezetője | lant, babér | | Demeter | a föld termékenysége, a földművelés istene, aki nagylelkűségével táplálja az embereket | kígyó, daru, disznó | | Aprodite | a termékenység, a szépség és a szerelem istene | kagyló, gyöngy, delfin, veréb | | Pallasz Athene | a bölcsesség, az igazság istennője | sisak, páncél, pajzs, bagoly, olajfa | | Hermész | az istenek követe, az utazók, kereskedők és a tolvajok istene | szárnyas saru, láthatatlanná tevő karimás kalap, arany kard | | Hephaisztosz | Aprodite férje, a tűz, a kovácsmesterség istene | kalapács, fogó | | Poszeidon | a tengerek, a földrengés istene | háromágú szigony | | Artemisz | a Hold és a vadászat szűz istennője (a tisztaság, a szűziesség védelmezője), és a vadállatok úrnője is | lándzsa, kutya, szarvas | | Arész | a háború, az értelmetlen pusztítás, a kegyetlen vérontás istene | kard, pajzs, farkas, harkály | | Erosz | a szerelmi vágy istene, a valaha élt legvonzóbb férfi | szárnyak, nyílvesszők és az azt tartó tok, más néven tegez | |

3. Vegyétek elő a munkafüzetet és töltsétek ki a 71. oldal 1, 2. feladatát.

Az első feladatban a két idegen szót bárhol megkereshetitek. A 2. feladat nem fog nehézséget okozni.

**SZORGALMI FELADAT**:

Rajzolj a füzetedbe egy érdekes lényt, amelyről most tanulunk! Azok közül válassz, amelyek a fentebbi a táblázatban is szerepelnek!

A házi feladat elkészítéséről elég egy szülői igazolás, a szorgalmi rajzot várjuk, a képet nevezzétek át szorgalminak a nevetekkel együtt (pl. Csernákszorgalmi)

**Ha valaki szeretne kicsit előre dolgozni**, akkor elkezdheti olvasni a tankönyvben szereplő mítoszokat, mert a jövő héten a 3 mítosz elolvasása és a hozzájuk kapcsolódó munkafüzeti feladatok lesznek a leckék!

Határidő: 2020. április 28. Jó munkát kívánunk! Renáta néni, Zsuzsa néni